הגשת בקשות לבדיקת בחינות בגרות ולבחון בעל פה

בוחנים בעל פה
החל משנה"ל תשע"ד מופעלת על ידי משרד החינוך, מערכת טפסים אינטרנטית להגשת בקשות לאישור בוחנים בע"פ. המערכת מאפשרת מתן תשובות מהירות וענייניות לבקשות בתי הספר. האחריות על שיבוץ ואישור הבוחנים בע"פ הועברה למנהלי בתי הספר. 
על מנת שתוכלו להיערך כראוי, אנו מפרטים את התנאים בהם חייב לעמוד מורה המעוניין לשמש כבוחן בחינות בע"פ, כפי שפורסמו בחוזר מנכ"ל סד/3(א) על ידי האגף ללקויי למידה:
1.  המורה הבוחן אינו מלמד את התלמיד הנבחן בע"פ את מקצוע הבחינה בשנה"ל הנוכחית 
2.  המורה הגיש לבחינות בגרות במקצוע הבחינה לפחות 4 פעמים במרוצת 7  השנים האחרונות
3.  על המורה להיות בעל אישור השתלמות בהיקף של 30 ש' לפחות  במקצוע מהשנתיים האחרונות.

מורים המעוניינים לבחון בע"פ נדרשים למלא את פרטיהם במאגר המומחים של משרד החינוך בקישור: 
מאגר בוחנים

הערכת בחינות בגרות במועד קיץ תשפ"ז 2027
לקראת כל אחד ממועדי בגרויות הקיץ אנו מרעננים , מרחיבים ומשדרגים את מאגר המעריכים בכל מקצועות מדעי החברה, כנדרש בחוזר מנכ"ל סה/4 (א). אנו קוראים למורים נוספים להצטרף לשורות המעריכים בכל מקצועות מדעי החברה
ע"פ חוזר המנכ"ל, רשאים להיכלל במאגר המעריכים מי שעומדים בתנאים הבאים:
· בעלי תעודת הוראה/רישיון הוראה במקצוע בו מבקשים להעריך.
· בעלי תואר אקדמי במקצוע בו מבקשים להעריך.
· לפחות חמש שנות הוראה במקצוע.
· הגשת תלמידים לבחינת בגרות במקצוע לפחות ארבע פעמים במהלך חמש השנים האחרונות. 
· השתלמות מקצועית אחת לפחות בהיקף של 30 ש' לפחות במהלך השנתיים האחרונות (יש לעדכן את אישורי ההשתלמויות במאגר המומחים של המרב"ד).
· המלצת מנהל ביה"ס.

מועמד חדש המעוניין להשתלב בהערכת בחינות בכתב נדרש להיכנס לאתר מאגר מומחים: מאגר בוחנים 
 ולעדכן את פרטיו. יש להקפיד ולהשלים את כל הפרטים והמסמכים הנדרשים. רק לאחר השלמת כל הליך הרישום ניתן יהיה להתחיל לטפל בבקשה. יש להכנס למערכת ולעדכן פרטים עד לתאריך 31/12/26. תשובה תתקבל במרץ 2027.
במקביל יש לפנות למר טל גבאי אחראי בגרויות במדעי החברה במייל או בוואטסאפ ולהודיע על נכונות לבדוק בגרויות.
 וואטסאפ 0544972540
 או במייל 
 talgabay007@gmail.com 
[bookmark: _3o7alnk]מעריכים וותיקים
מעריכים וותיקים המעריכים בחינות בגרות במדעי החברה, ומעוניינים להמשיך ולהעריך גם בשנה"ל תשפ"ז מתבקשים להיכנס למאגר המומחים ולעדכן את בקשתם באמצעות המערכת עד לתאריך 31/12/26.

מעריכים וותיקים, שלא העריכו בחינות בגרות בשנה"ל תשפ"ו ומעוניינים לחזור למאגר המעריכים מתבקשים בנוסף לעדכון בקשתם במערכת, לשלוח מייל או וואטסאפ בקשה לחזור למאגר המעריכים הפעילים לאחראי בחינות הבגרות במדעי החברה, מר טל גבאי   0544972540 או talgabay007@gmail.com 


הפיקוח על הוראת מדעי החברה אינו מתחייב לקבל את כל המועמדים, אלא על פי צרכי המערכת.
